COVID-19 OHJEISTUS PERUSMAA JM-KILPAILUSSA 17.4.2021

Kilpailuihin otetaan enintään 250 hlöä /kilpailu ilmoittautumisjärjestyksessä. Kilpailijalla saa olla yksi huoltomies. Yksi henkilö voi osallistua yhteen tai useampaan luokkaan. Kilpailuaamuna papereiden tarkastus tapahtuu ulkona toimistoluukun edessä. Luukulle tulee vain kilpailija/nuorten luokassa huoltaja. Samalla kilpailija ilmoittaa huoltomiehensä nimen ja puhelinnumeron.

*Koronan kiihtymis-ja leviämisvaiheessa olevilta alueilta tulevilta suositellaan olevan mukana näyttää tuore negatiivinen covid-19-testitulos*.

Kilpailutapahtumassa noudatetaan Terveyden ja hyvinvoinnin laitoksen (THL) ohjeita sekä Aluehallintoviraston (AVI) ohjeita ja määräyksiä tartuntojen ehkäisyssä. Elämme edelleen koronavirusepidemian aiheuttamassa poikkeustilassa, minkä vuoksi rata-alueelle saapuvia muistutetaan noudattamaan erityistä varovaisuutta kaikessa toiminnassa. Tärkeä yleisohje on, että jokaisen tulee noudattaa terveysviranomaisten antamia hygieniaa koskevia ohjeita. Rata-alueelle ei saa saapua missään nimessä sairaana. Ei edes silloin, jos oireet ovat lieviä. Myös riskiryhmään kuuluvia ihmisiä ohjeistetaan välttämään saapumista alueelle. Rata-alueella on kilpailussa työskenteleviä toimihenkilöitä, kilpailuun osallistuvia kuljettajia, kuljettajien avustajat ja ennakkoon akkreditoituneita median edustajia. Järjestyksenvalvojat valvovat tapahtumaa.

 Rata-alueella huomioitavaa: - Kilpailuihin ei päästetä yleisöä - Pyri pysymään varikolla omassa ryhmässäsi. - Muista käsihygienia! Käytä käsidesiä. -Turvavälit pidettävä kaikkialla! - Koronavilkun lataamista suositellaan. - Kasvomaskin käyttö on pakollista (pl. kilpailusuoritus), kun ollaan tekemisissä muun kuin oman porukan kanssa. - Suojaa suusi, kun yskit tai aivastat. - Pidä riittävä turvaetäisyys muihin ihmisiin. - Kokoontumisrajoituksia ei saa rikkoa missään tilanteessa. - Ensihoito, palokunta ja järjestyksenvalvonta toimivat alueella normaalisti. Ongelmatilanteessa vältetään suoria kontakteja mahdollisuuksien mukaan ja toimijat suojautuvat omien toimintaohjeidensa mukaisesti. - Yhteiskäytössä olevia tiloja puhdistetaan säännöllisesti myös kilpailun aikana. - Järjestyksenvalvojat valvovat tapahtumaa sisääntuloportilla ja varmistavat, ettei alueelle saavu ylimääräisiä henkilöitä. - Rata-alue jakautuu kahteen eri tilaan. Ne ovat kilparata ja pysäköintivarikko. Kilpailijat ja heidän huoltajansa ovat kilpailun aikana ajovuorollaan kilparadalla sekä muuna aikana pysäköintivarikolla. - Katsastukseen saapuu vain kuljettaja ilman avustajia. -Henkilökunta ohjaa kilpailijan varikkopaikalle. - Kilpailijoiden ja heidän avustajiensa tulee pitää turvaetäisyys muihin ihmisiin.

Toimihenkilöiden ja median ilmoittautuminen aamulla varikon ulkopuolella autossa.